Taxibestuurder sterf tydens ‘padwoedevoorval’ŉ Taxibestuurder van Mangaung is Dinsdagaand tydens ŉ beweerde padwoedevoorval doodgeskiet. Ao. Zweli Mohobeleli, ŉ polisiewoordvoerder, sê die 46-jarige taxibestuurder is omstreeks 20:30 by ŉ kruising in Phase 5 van Mangaung geskiet. “Volgens ooggetuies het ŉ argument tussen die taxibestuurder en die bestuurder van ŉ blou Toyota Corolla onstaan. Die verdagte het die taxibestuurder vir sowat 300m agtervolg en hom toe doodgeskiet,” het Mohobeleli gesê. Niemand is nog in verband met die voorval in hegtenis geneem nie. Die Bloemspruit-polisie ondersoek ŉ saak van moord.